Gimbap
Gimbap (김밥), shuningdek, kimbap nomi bilan tanilgan, pishgan guruch va sabzavot, baliq va goʻsht kabi ingrediyentlardan tayyorlangan koreys taomidir. Gimbapning kelib chiqishi turlicha muhokama qilinadi. Baʼzi manbalarga koʻra, u yapon mustamlakachiligi davrida kiritilgan yapon norimakidan kelib chiqqan, boshqa olimlarning fikriga koʻra bu Joseon davridagi bokssamning modernizatsiya qilingan versiyasidir. Nima boʻlishidan qatʼiy nazar, u oʻsha paytdan beri alohida taomga aylandi. Bu taom koʻpincha pikniklarda va ochiq havoda ovqatlanish uchun qadoqlangan taom yoki dosirakning bir qismidir va danmuji (sariq tuzlangan turp) va kimchi bilan birga yengil tushlik sifatida dasturxonga tortilishi mumkin. Bu Janubiy Koreyada va xorijda ham keng tarqalgan taomlardan biri va ixchamligi sababli qulay taom deb hisoblanadi. Gimpabni istalgan vaqtda turli shaklda nori barglariga oʻrab isteʼmol qilinishi mumkin. Kundalik taomnomadan oʻrin olgan.